
	1. Stabdžių patikros stendas krovininiams ir lengviesiems automobiliams

· Stabdžių patikros stendas – 16 tonų pravažiuojamas ašies svoris su kėlimo sistema (apkrovos imitacijai) –, turi atlikti pagilintą stabdžių sistemos patikrą. 
· Komplektą turi sudaryti: rėmas, skirtas montavimo pagrindo paruošimui ir stendo montavimui, bei kėlimo sistemos, ašies kėlimo įrenginys, rėmas valdymo bloko tvirtinimui prie žemės, ratų apkrovos svėrimo sistema, testavimo volai, kryptinis stabdžių volų blokas su 2 elektros varikliais, mobili spintelė kompiuteriui, kompiuteris, spausdintuvas, monitorius, klaviatūra, pelė.
· Stabdžių patikros stendas turi būti tinkamas sunkvežimių, autobusų ir lengvųjų automobilių stabdžių patikrai. Maksimalus testuojamos ašies svoris  turi būti ne mažesnis nei 16 tonų; testavimo volo diametras – ne mažesnis nei 255 mm; testavimo volo ilgis – ne trumpesnis nei: 1000 mm; testavimo greičiai – ne didesni nei: 2,6/5,2  km/val.; stabdžių stendo darbinė temperatūra – : 0– - 40 C; maitinimas –: 400 V | 50 Hz; variklių galia – ne mažesnis nei: 2x11 kW; svoris – ne didesnis nei: 2 x 750 kg; varikliai turi būti apsaugoti nuo įtampos šuolio; turi būti automatinis automobilio testavimas. 
· Stabdžių patikros stendas turi būti su programine įranga, turi turėti sąsają spausdintuvui ar personaliniam kompiuteriui, turi būti matuojama stabdymo jėga, jos disbalansas. Stabdžių patikros stendas turi turėti automatinį arba rankinį valdymą, automatinį nusinulinimą, savidiagnostikos funkciją įjungus stendą, turi būti aukštos kokybės, patvarūs ir tikslūs guoliai. Stabdžių patikros stendas turi turėti galimybę įvairiai vizualizuoti duomenis, kad būtų galima pritaikyti pagal konkrečius kliento poreikius. Taip pat turi būti patogi naudotojui kompiuterinė programinė įranga su tinklo funkcijomis, nuotoline diagnostika ir galimybe atnaujinti programinę įrangą per internetą.
· Turi būti mobili spintelė kompiuteriui;,  skirta stabdžių stendo įrangai: kompiuterio blokui, nešiojamojo kompiuterio / monitoriaus vieta, spausdintuvo vieta, klaviatūrai ir pelei. Komplektacijoje turi būti specialus apžiūros žibintas.
· Stabdžių patikros stendas turi būti su programine įranga su 4WD funkcija ir 2 paleidimo greičiais, taip pat turi būti komplekte, kabelių ir komunikacinių laidų komplektai ir kiti komunikaciniai kabeliai, skirtas sujungimui kompiuteriui ir stabdžių stendo valdymo blokui sujungti, ne trumpesni nei 15 m ilgio.
· Stabdžių patikros stendas turi turėti cinkuotą rėmą valdymo bloko tvirtinimui prie žemės.
· Stabdžių patikros stendas turi turėti elektromagnetinį stabdį, kuris padeda automobiliui lengviau išvažiuoti iš testavimo volų. Ši funkcija turi būti sukomplektuota ir integruota gamykloje į volų sistemą.
· Stabdžių patikros stendo sunkvežimių ir autobusų stabdžių patikros stende turi būti įrengtas ašies kėlimo mechanizmas, skirtas saugiai, nepažeidžiant transporto priemonės, pakelti tikrinamos transporto priemonės ašį ir imituoti jos apkrovą. Stabdžių patikros stendas turi turėti rėmą, skirtą montavimo pagrindui paruošimui ir stendo montavimui, bei kėlimo sistemai. Rėmo paviršius privalo būti cinkuotas.
· Stabdžių patikros stendas turi turėti ratų apkrovos svėrimo sistemą bei integruotą ratų apkrovos svėrimą su pažangiais matavimo jutikliais, turi būti galimybė pamatuoti ašies svorį realiu laiku, testuojant stabdžių sistemos veiklą. 
Stabdžių patikros stendo komplekte turi būti tvirtas ir atsparus smūgiams planšetinis kompiuteris stabdžių stendui valdyti.  Kompiuteriui nereikia jokios specialios vartotojo programinės įrangos. Turi būti galimybė planšetinį kompiuterį naudoti kartu su visais sunkvežimių stabdžių bandymo prietaisais išmatuotiems duomenims nuskaityti ir jis turi pakeisti nuotolinio valdymo pultą. Turi būti belaidis prieigos taškas. Stabdžių patikros stendo komplekte turi būti vienas ne mažesnis nei 27 colių įstrižainės monitorius, stacionarus kompiuteris su „Windows“ programine įranga, spausdintuvas ir vienas planšetinis kompiuteris. 
2. Važiuoklės patikros stendas krovininiams ir lengviesiems automobiliams 

· Važiuoklės patikros stendas – 20 tonų leidžiamas ašies svoris. Komplektą turi sudaryti: važiuoklės patikros stendas, hidraulinis stendas, skirtas transporto priemonių važiuoklės laisvumams ir pakabos elementų būklei tikrinti. Naudojamas sunkvežimių, autobusų bei lengvųjų automobilių patikrai. Maksimalus testuojamos ašies svoris turi būti ne mažesnis nei 20 tonų.
· Važiuoklės patikros stendu turi būti galimybė tikrinti traukių antgalius, guolius, ašies pakabą ir mazgus, stabilizatorius, dvigubą ašies pakabą, priekabos kablį. Važiuoklės patikros stende turi būti funkcija – automatinio arba rankinio patikros stendo valdymas, testavimo plokštės turi automatiškai grįžta į pradinę padėtį, testavimo režimai pasirenkami per testavimo pultą. Pulto klaviatūra turi būti padengta naftos produktams atsparia danga. 
· Važiuoklės patikros stendo temperatūra turi būti ne aukštesnė nei 70 °C,  plokščių judėjimo greitis – ne didesnis nei 50 mm/sek.,  testavimo plokštės judesys turi būti ne didesnis nei 100 mm, testavimo plokštės matmenys turi būti ne didesni nei 850 x 1030 mm, hidraulinės sistemos darbinis slėgis – ne didesnis nei 170  bar., hidraulinės alyvos kiekis sistemoje – ne didesnis nei 6 litrai,  judesio jėga – ne mažesnė nei 30 kN,  maitinimas turi būti 3/N/PE 400 V | 50/60 Hz, galia – ne didesnė nei 3 kW,  saugiklis – ne didesnis nei 10 A,  plokščių judesio kryptys – ne mažiau nei 4 (priešpriešiniai) ir ne mažiau nei 8 (vienodos krypties).
· Važiuoklės patikros stendo komplektacija: testavimo plokštės, hidraulinis siurblys, testavimo pultas su prožektoriumi ir pakrovimo stotelė, paskirstymo spinta. Važiuoklės patikros stendo montavimo komplektą turi sudaryti: montavimo reikmenų rinkinys, skirtas važiuoklės patikros stendui įrengti. Komplekte turi būti pateiktos pagrindinės stendui prijungti ir sumontuoti reikalingos dalys – tvirtinimo elementai, hidraulinės žarnos, elektros kabeliai, įvairios jungtys ir kiti montavimo priedai. Montavimo rėmų komplekte– važiuoklės patikros stendui grindyse montuojamų testavimo plokščių pagrindas, pritaikytas važiuoklės patikros stendui. Rėmai įrengiami paruoštoje grindų nišoje ir sudaro konstrukcinį pagrindą testavimo plokštėms įtvirtinti. Komplekte – 2 montavimo rėmai.

GARANTIJA
· Stabdžių patikros ir važiuoklės patikros stendai, ir visa įranga gali būti montuojama ir paleidžiama tik tos įrangos oficialaus prekių ženklo atstovo, iš kurio įranga įsigyta, išlaikant visus gamintojo reikalavimus. Įrangai suteikiama garantija turi būti ne trumpesnė nei 18 mėnesių nuo įrangos pardavimo dienos.
· Pardavėjas turi patvirtinti dokumentu, kad veikloje naudoja elektros energiją iš atsinaujinančiųjų energijos išteklių arba turi taikyti Aplinkos apsaugos vadybos sistemos reikalavimus pagal standartą LST EN ISO 9001:2015 „Aplinkos vadybos sistemos. Reikalavimai ir naudojimo gairės“ ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais pardavėjo pateiktais lygiaverčiais įrodymais.



